b'\n_START_ARTICLE_\nNovorusia (stat)\n_START_SECTION_\nTeritorii pretinse\n_START_PARAGRAPH_\nDin 25 mai 2014 Novorusia, practic, controleaz\xc4\x83 majoritatea teritoriilor regiunilor Done\xc8\x9bk \xc8\x99i Luhansk din Ucraina, care dup\xc4\x83 o serie de proteste pentru schimbarea puterii \xc3\xaen Kiev \xc8\x99i un referendum, ce a avut loc pe 11 mai, \xc8\x99i-au declarat independe\xc8\x9ba fa\xc8\x9b\xc4\x83 de Ucraina._NEWLINE_\xc8\x98eful Mili\xc8\x9biei Populare din Donbas, Pavel Gubarev, a declarat c\xc4\x83 \xc3\xaen Novorusia vor intra 8 regiuni din sud-estul Ucrainei; potrivit spuselor lui regiunile se vor separa \xc3\xaen urma unor referendumuri; adic\xc4\x83 c\xc4\x83 \xc3\xaen confedera\xc8\x9bie urmeaz\xc4\x83 s\xc4\x83 mai intre \xc3\xaenc\xc4\x83 6 regiuni din Ucraina: Dnipropetrovsk, Zaporijjea, Odesa, M\xc3\xaekolaiiv, Harkiv \xc8\x99i Herson, m\xc4\x83rindu-\xc8\x99i teritoriul p\xc3\xa2n\xc4\x83 la 249.000 km\xc2\xb2. Pe l\xc3\xa2ng\xc4\x83 aceastea, Pavel Gubarev apare pe fundalul unei h\xc4\x83r\xc8\x9bi unde \xc3\xaen Novorusia sunt incluse regiunea Kirovohrad \xc8\x99i Republica Autonom\xc4\x83 Crimeea._NEWLINE_\xc3\x8en pofida preten\xc8\x9biilor teritoriale, conduc\xc4\x83torii Novorusiei, din momentul declar\xc4\x83rii independen\xc8\x9bei controleaz\xc4\x83 de facto doar o parte din regiunile Done\xc8\x9bk \xc8\x99i Luhansk.'